title: Kommissionens gennemførelsesforordning (EU) 2018/1659 af 7. november 2018 om ændring af gennemførelsesforordning (EU) nr. 844/2012 på grundlag af de ved forordning (EU) 2018/605 indførte videnskabelige kriterier til bestemmelse af hormonforstyrrende egenskaber (EØS-relevant tekst.)

text:
                  8.11.2018

                  DA

                  Den Europæiske Unions Tidende

                  L 278/3

         KOMMISSIONENS GENNEMFØRELSESFORORDNING (EU) 2018/1659
         af 7. november 2018
         om ændring af gennemførelsesforordning (EU) nr. 844/2012 på grundlag af de ved forordning (EU) 2018/605 indførte videnskabelige kriterier til bestemmelse af hormonforstyrrende egenskaber
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 19, og
         ud fra følgende betragtninger:

                     (1)

                     Der er ved Kommissionens gennemførelsesforordning (EU) nr. 844/2012 (2) fastsat bestemmelser til gennemførelse af fornyelsesproceduren for aktivstoffer, jf. forordning (EF) nr. 1107/2009.

                     (2)

                     Ved Kommissionens forordning (EU) 2018/605 (3) er der indført nye videnskabelige kriterier til bestemmelse af hormonforstyrrende egenskaber, som afspejler den foreliggende videnskabelige og tekniske viden. Disse kriterier skal gælde fra den 10. november 2018 for ansøgninger om fornyelse af godkendelser af aktivstoffer i henhold til forordning (EF) nr. 1107/2009, herunder endnu ikke færdigbehandlede ansøgninger.

                     (3)

                     Ansøgninger om fornyelse af godkendelsen af et aktivstof, som er indgivet inden den 10. november 2018, og for hvilke den i artikel 79, stk. 1, i forordning (EF) nr. 1107/2009 omhandlede komité pr. nævnte dato ikke har stemt om et udkast til forordning vedrørende fornyelse eller ikke-fornyelse af godkendelsen af det pågældende aktivstof, bør betragtes som endnu ikke færdigbehandlede ansøgninger.

                     (4)

                     For sådanne endnu ikke færdigbehandlede ansøgninger vil de oplysninger, sagsøgeren fremlægger, ikke nødvendigvis være tilstrækkelige som grundlag for at afslutte vurderingen af, hvorvidt de videnskabelige kriterier til bestemmelse af hormonforstyrrende egenskaber i punkt 3.6.5 og punkt 3.8.2 i bilag II til forordning (EF) nr. 1107/2009 er opfyldt, og hvorvidt godkendelseskriterierne i nævnte punkter er opfyldt. Den Europæiske Fødevaresikkerhedsautoritet (i det følgende benævnt »autoriteten«) bør kunne anmode ansøgeren om supplerende oplysninger med henblik på at konkludere, hvorvidt godkendelseskriterierne i nævnte punkter er opfyldt. Sådanne supplerende oplysninger bør fremlægges inden for en frist fastsat af autoriteten, som bør være så kort som muligt for at undgå unødvendige forsinkelser i fornyelsesproceduren, og som bør afhænge af, hvilken type oplysninger der skal fremlægges.

                     (5)

                     Inden for den frist, der fastsættes for fremlæggelse af de supplerende oplysninger, bør ansøgeren også kunne anmode om anvendelse af undtagelsen i henhold til artikel 4, stk. 7, i forordning (EF) nr. 1107/2009.

                     (6)

                     Hvis autoriteten på grundlag af de allerede foreliggende oplysninger har kunnet konkludere, at stoffet opfylder de videnskabelige kriterier til bestemmelse af hormonforstyrrende egenskaber, bør ansøgeren have mulighed for at fremlægge supplerende oplysninger vedrørende godkendelseskriterierne i punkt 3.6.5 og punkt 3.8.2 i bilag II til forordning (EF) nr. 1107/2009 og/eller fremlægge dokumentation for, at betingelserne for anvendelse af undtagelsen i henhold til samme forordnings artikel 4, stk. 7, er opfyldt.

                     (7)

                     Hvis autoriteten anmoder ansøgeren om at fremlægge sådanne supplerende oplysninger, bør fristen for autoriteten for udarbejdelse af konklusionen forlænges, således at de pågældende oplysninger kan tages i betragtning.

                     (8)

                     Når autoriteten anmoder om supplerende oplysninger fra ansøgeren, bør autoriteten holde sig for øje, at dyreforsøg skal begrænses til et minimum, og at forsøg med hvirveldyr kun skal udføres som en sidste udvej, jf. artikel 62 i forordning (EF) nr. 1107/2009.

                     (9)

                     I betragtning af at de videnskabelige kriterier til bestemmelse af hormonforstyrrende egenskaber, som blev indført ved forordning (EU) 2018/605, finder anvendelse fra den 10. november 2018, bør nærværende forordning træde i kraft så hurtigt som muligt og finde anvendelse fra den 10. november 2018.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I gennemførelsesforordning (EU) nr. 844/2012 foretages følgende ændringer:

                        1)

                        Efter artikel 11 indsættes som artikel 11a:

                           »Artikel 11a
                           Med henblik på vurdering af godkendelseskriterierne i punkt 3.6.5 og punkt 3.8.2 i bilag II til forordning (EF) nr. 1107/2009, som ændret ved Kommissionens forordning (EU) 2018/605 (*1), for ansøgninger indgivet i overensstemmelse med artikel 1 inden den 10. november 2018, for hvilke udkastet til vurderingsrapport vedrørende fornyelse ikke er fremlagt senest denne dato, gælder det, at hvis oplysningerne i de supplerende dossierer ikke er tilstrækkeligt grundlag for den rapporterende medlemsstat til at afslutte vurderingen af, hvorvidt nævnte godkendelseskriterier er opfyldt, samt i givet fald hvorvidt det er berettiget at anvende artikel 4, stk. 7, angiver den rapporterende medlemsstat i udkastet til vurderingsrapport vedrørende fornyelse detaljeret, hvilke supplerende oplysninger der er nødvendige for at kunne foretage den pågældende vurdering.

                           (*1)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).«"

                        2)

                        Efter artikel 13, stk. 3, indsættes som stk. 3a:

                           »3a.   Med henblik på vurdering af godkendelseskriterierne i punkt 3.6.5 og punkt 3.8.2 i bilag II til forordning (EF) nr. 1107/2009, som ændret ved Kommissionens forordning (EU) 2018/605, for ansøgninger indgivet i overensstemmelse med artikel 1 inden den 10. november 2018, for hvilke udkastet til vurderingsrapport vedrørende fornyelse er fremlagt senest denne dato, men uden at autoriteten har vedtaget konklusionen, gælder det, at hvis oplysningerne i dossieret ikke er tilstrækkeligt grundlag for autoriteten til at afslutte vurderingen af, hvorvidt nævnte godkendelseskriterier er opfyldt, anmoder autoriteten i samråd med medlemsstaterne ansøgeren om de supplerende oplysninger, der skal fremlægges for den rapporterende medlemsstat, de øvrige medlemsstater, Kommissionen og autoriteten i form af et ajourført supplerende dossier, der indeholder de supplerende oplysninger. Autoriteten fastsætter i samråd med den rapporterende medlemsstat og ansøgeren en frist for fremlæggelsen af de pågældende oplysninger. Denne frist skal være på mindst tre måneder, den må ikke overstige 30 måneder, og den skal være velbegrundet i forhold til den type oplysninger, der skal fremlægges.
                           Inden for denne af autoriteten fastsatte frist kan ansøgeren også eventuelt fremlægge dokumentation for, at betingelserne for anvendelse af undtagelsen i henhold til artikel 4, stk. 7, i forordning (EF) nr. 1107/2009 er opfyldt.
                           Hvis autoriteten, i samråd med medlemsstaterne, uden at anmode om supplerende oplysninger kan konkludere, at de videnskabelige kriterier til bestemmelse af hormonforstyrrende egenskaber i punkt 3.6.5 og/eller punkt 3.8.2 i bilag II til forordning (EF) nr. 1107/2009 er opfyldt, underretter den ansøgeren herom. Senest tre måneder efter at være blevet underrettet af autoriteten kan ansøgeren forelægge den rapporterende medlemsstat, de øvrige medlemsstater, Kommissionen og autoriteten supplerende oplysninger med henblik på opfyldelse af godkendelseskriterierne i punkt 3.6.5 og/eller punkt 3.8.2 i bilag II til forordning (EF) nr. 1107/2009 og/eller dokumentation for, at betingelserne for anvendelse af undtagelsen i henhold til samme forordnings artikel 4, stk. 7, er opfyldt.
                           Hvis første eller tredje afsnit finder anvendelse, forlænges den i stk. 1 omhandlede frist med den periode, der er fastsat for fremlæggelse af de supplerende oplysninger.
                           Fremlægges der ikke supplerende oplysninger i overensstemmelse med første, andet eller tredje afsnit inden for den frist, der er fastsat for deres fremlæggelse, underretter autoriteten straks ansøgeren, den rapporterende medlemsstat, Kommissionen og de øvrige medlemsstater og afslutter vurderingen på grundlag af de foreliggende oplysninger.
                           Fremlægges der supplerende oplysninger i overensstemmelse med første, andet eller tredje afsnit inden for den frist, der er fastsat for deres fremlæggelse, evaluerer den rapporterende medlemsstat senest 90 dage efter datoen for modtagelse af de supplerende oplysninger de modtagne oplysninger og sender sin vurdering til autoriteten i form af et revideret udkast til vurderingsrapport vedrørende fornyelse. Autoriteten foretager en høring af samtlige medlemsstater og ansøgeren om det reviderede udkast til vurderingsrapport vedrørende fornyelse i overensstemmelse med artikel 12. Autoriteten vedtager senest 120 dage efter datoen for modtagelse af det reviderede udkast til vurderingsrapport vedrørende fornyelse den i stk. 1 omhandlede konklusion under anvendelse af de vejledninger i identifikation af hormonforstyrrende stoffer, der er til rådighed på tidspunktet for fremlæggelse af det i første afsnit omhandlede ajourførte supplerende dossier.«

                        3)

                        Artikel 13, stk. 5, affattes således:

                           »5.   Oplysninger, der er fremlagt af ansøgeren uopfordret eller er indgivet efter udløbet af den frist, der er fastsat for deres fremlæggelse, jf. nærværende artikels stk. 3, første afsnit, eller jf. stk. 3a, første eller tredje afsnit, tages ikke i betragtning, medmindre de er fremlagt i overensstemmelse med artikel 56 i forordning (EF) nr. 1107/2009.«

                        4)

                        Efter artikel 14, stk. 1, indsættes som stk. 1a:

                           »1a.   Med henblik på vurdering af godkendelseskriterierne i punkt 3.6.5 og punkt 3.8.2 i bilag II til forordning (EF) nr. 1107/2009, som ændret ved Kommissionens forordning (EU) 2018/605, for ansøgninger, for hvilke autoritetens konklusion er vedtaget inden den 10. november 2018, og for hvilke den i artikel 79, stk. 1, i forordning (EF) nr. 1107/2009 omhandlede komité pr. nævnte dato endnu ikke har stemt om et udkast til forordning vedrørende fornyelse eller ikke-fornyelse af godkendelsen af det pågældende aktivstof, kan Kommissionen beslutte, at der er behov for supplerende oplysninger for at kunne vurdere, hvorvidt nævnte godkendelseskriterier er opfyldt. I sådanne tilfælde anmoder Kommissionen autoriteten om inden for en rimelig frist at revurdere de foreliggende oplysninger og underretter ansøgeren om denne anmodning.
                           Autoriteten kan, efter anmodning fra Kommissionen i overensstemmelse med første afsnit, i samråd med den rapporterende medlemsstat træffe beslutning om, hvorvidt der er behov for yderligere oplysninger, og anmode ansøgeren om at fremlægge sådanne oplysninger for den rapporterende medlemsstat, de øvrige medlemsstater, Kommissionen og autoriteten i form af et ajourført supplerende dossier, der indeholder de supplerende oplysninger. Autoriteten fastsætter i samråd med den rapporterende medlemsstat og ansøgeren en frist for fremlæggelsen af de pågældende oplysninger. Denne frist skal være på mindst tre måneder, den må ikke overstige 30 måneder, og den skal være velbegrundet i forhold til den type oplysninger, der skal fremlægges.
                           Inden for denne af autoriteten fastsatte frist kan ansøgeren også eventuelt fremlægge dokumentation for, at betingelserne for anvendelse af undtagelsen i henhold til artikel 4, stk. 7, i forordning (EF) nr. 1107/2009 er opfyldt.
                           Hvis autoriteten, i samråd med medlemsstaterne, uden at anmode om supplerende oplysninger kan konkludere, at de videnskabelige kriterier til bestemmelse af hormonforstyrrende egenskaber i punkt 3.6.5 og/eller punkt 3.8.2 i bilag II til forordning (EF) nr. 1107/2009 er opfyldt, underretter den ansøgeren herom. Senest tre måneder efter at være blevet underrettet af autoriteten kan ansøgeren forelægge den rapporterende medlemsstat, de øvrige medlemsstater, Kommissionen og autoriteten supplerende oplysninger med henblik på opfyldelse af godkendelseskriterierne i punkt 3.6.5 og/eller punkt 3.8.2 i bilag II til forordning (EF) nr. 1107/2009 og/eller dokumentation for, at betingelserne for anvendelse af undtagelsen i henhold til samme forordnings artikel 4, stk. 7, er opfyldt.
                           Den rapporterende medlemsstat evaluerer senest 90 dage efter datoen for modtagelse af de supplerende oplysninger de modtagne oplysninger og sender sin vurdering til autoriteten i form af et revideret udkast til vurderingsrapport vedrørende fornyelse. Autoriteten foretager en høring af samtlige medlemsstater og ansøgeren om den reviderede vurderingsrapport vedrørende fornyelse i overensstemmelse med artikel 12.
                           Autoriteten vedtager senest 120 dage efter datoen for modtagelse af det reviderede udkast til vurderingsrapport vedrørende fornyelse et tillæg til den i stk. 1 omhandlede konklusion under anvendelse af de vejledninger i identifikation af hormonforstyrrende stoffer, der er til rådighed på tidspunktet for fremlæggelse af det i andet afsnit omhandlede ajourførte supplerende dossier.
                           Fremlægges der ikke supplerende oplysninger i overensstemmelse med andet, tredje eller fjerde afsnit inden for den frist, der er fastsat for deres fremlæggelse, underretter autoriteten straks ansøgeren, den rapporterende medlemsstat, den medrapporterende medlemsstat, Kommissionen og de øvrige medlemsstater og afslutter senest 30 dage efter udløbet af den i andet eller tredje afsnit omhandlede frist vurderingen på grundlag af de foreliggende oplysninger.
                           Oplysninger, der er fremlagt af ansøgeren uopfordret eller er indgivet efter udløbet af den frist, der er fastsat for deres fremlæggelse, jf. nærværende artikels stk. 3, andet eller fjerde afsnit, tages ikke i betragtning, medmindre de er fremlagt i overensstemmelse med artikel 56 i forordning (EF) nr. 1107/2009.«

            Artikel 2
            De bestemmelser i gennemførelsesforordning (EU) nr. 844/2012, der indsættes ved nærværende forordnings artikel 1, finder anvendelse i tillæg til de øvrige bestemmelser i gennemførelsesforordning (EU) nr. 844/2012.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 10. november 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (3)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).


title: Kommissionens gennemførelsesforordning (EU) 2018/1708 af 13. november 2018 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Însurăței« (BOB)

text:
                  14.11.2018

                  DA

                  Den Europæiske Unions Tidende

                  L 286/1

         KOMMISSIONENS GENNEMFØRELSESFORORDNING (EU) 2018/1708
         af 13. november 2018
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Însurăței« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Rumæniens ansøgning om registrering af betegnelsen »Însurăței« og har offentliggjort ansøgningen i Den Europæiske Unions Tidende (2).

                     (2)

                     Kommissionen har ikke modtaget indsigelser, jf. artikel 98 i forordning (EU) nr. 1308/2013.

                     (3)

                     I henhold til artikel 99 i forordning (EU) nr. 1308/2013 bør betegnelsen »Însurăței« beskyttes og opføres i det register, der er omhandlet i artikel 104 i samme forordning.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Însurăței« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  EUT C 144 af 25.4.2018, s. 2.


title: Kommissionens gennemførelsesforordning (EU) 2018/1709 af 13. november 2018 om fastlæggelse af de tekniske karakteristika for ad hoc-modulet for 2020 om arbejdsulykker og andre arbejdsrelaterede sundhedsproblemer for så vidt angår stikprøveundersøgelsen vedrørende arbejdsstyrken i henhold til Rådets forordning (EF) nr. 577/98 (EØS-relevant tekst.)

text:
                  14.11.2018

                  DA

                  Den Europæiske Unions Tidende

                  L 286/3

         KOMMISSIONENS GENNEMFØRELSESFORORDNING (EU) 2018/1709
         af 13. november 2018
         om fastlæggelse af de tekniske karakteristika for ad hoc-modulet for 2020 om arbejdsulykker og andre arbejdsrelaterede sundhedsproblemer for så vidt angår stikprøveundersøgelsen vedrørende arbejdsstyrken i henhold til Rådets forordning (EF) nr. 577/98
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet (1). særlig artikel 7a, stk. 5, og
         ud fra følgende betragtninger:

                     (1)

                     Som fremhævet i Kommissionens meddelelse om en EU-strategiramme for sundhed og sikkerhed på arbejdspladsen (2014-2020) (2) er det nødvendigt at forbedre kvaliteten af indsamlingen af statistiske data om arbejdsulykker og arbejdsrelaterede sygdomme, erhvervsmæssig eksponering og arbejdsrelateret dårligt helbred. En gentagelse af ad hoc-modulet om arbejdsulykker og arbejdsrelaterede sundhedsproblemer, der blev gennemført i 1999, 2007 og 2013, bør gøre det muligt at supplere de data, der indberettes af medlemsstaterne i henhold til Kommissionens forordning (EU) nr. 349/2011 (3). Desuden bør en gentagelse af dette modul give oplysninger om erhvervsmæssig eksponering for risikofaktorer for fysisk sundhed og psykisk velvære.

                     (2)

                     I Kommissionens delegerede forordning (EU) 2016/1851 (4) fastsættes og beskrives områderne for de specialiserede oplysninger (i det følgende benævnt »delmoduler«), der skal omfattes af ad hoc-modulet for 2020 om arbejdsulykker og andre arbejdsrelaterede sundhedsproblemer.

                     (3)

                     Kommissionen bør fastlægge de tekniske karakteristika, filtrene, koderne og fristen for indberetning af dataene for ad hoc-modulet om arbejdsulykker og andre arbejdsrelaterede sundhedsproblemer.

                     (4)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            De tekniske karakteristika for ad hoc-modulet for 2020 om arbejdsulykker og andre arbejdsrelaterede sundhedsproblemer, filtrene, de koder, der skal anvendes, og fristen for indberetning af resultaterne til Kommissionen er fastlagt i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. november 2018.

                  På Kommissionens vegne

               Jean-Claude JUNCKER

                  Formand

            (1)  EFT L 77 af 14.3.1998, s. 3.

            (2)  COM(2014) 332 final af 6. juni 2014.

            (3)  Kommissionens forordning (EU) nr. 349/2011 af 11. april 2011 om gennemførelse af Europa-Parlamentets og Rådets forordning (EF) nr. 1338/2008 om fællesskabsstatistikker over folkesundhed og arbejdsmiljø, for så vidt angår statistikker over arbejdsulykker (EUT L 97 af 12.4.2011, s. 3).

            (4)  Kommissionens delegerede forordning (EU) 2016/1851 af 14. juni 2016 om vedtagelse af programmet med ad hoc-moduler for årene 2019, 2020 og 2021 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98 (EUT L 284 af 20.10.2016, s. 1).

            BILAG
            I dette bilag fastlægges de tekniske karakteristika samt de filtre og koder, der skal anvendes i ad hoc-modulet om arbejdsulykker og andre arbejdsrelaterede sundhedsproblemer, som planlægges gennemført i 2020. Datoerne for indberetning af data til Kommissionen fastlægges også heri.

               Frist for indberetning af resultaterne til Kommissionen: 31. marts 2021.

               Filtre og koder, der skal anvendes ved indsendelse af data: som fastlagt i bilag III til Kommissionens forordning (EF) nr. 377/2008 (1).

               Kolonner, der er forbeholdt valgfrie vægtningsfaktorer, og som skal anvendes i tilfælde af delstikprøver eller manglende svar: kolonne 226-229 indeholdende hele tal og kolonne 230-231 indeholdende decimaltal.
            1)   Delmodulet: »Arbejdsulykker«

            Filter: 15 ≤ AGE ≤ 74

                        Navn/kolonne

                        Kode

                        Beskrivelse

                        Filter

                        ACCIDNUM

                           Antal arbejdsulykker inden for de seneste 12 måneder

                        (WSTATOR = 1,2)

                        211

                           Arbejdsulykker, der medførte skader, og indtraf 12 måneder før referenceugen

                        eller (WSTATOR = 3-5 og EXISTPR = 1

                        0

                        Ingen

                        og YEARPR og

                        1

                        En

                        MONTHPR er ikke

                        2

                        To eller derover

                        mere end 1 år

                        9

                        Ikke relevant (ikke omfattet af filtret)

                        før

                        Blank

                        Intet svar/ved ikke

                        referenceugen)

                        ACCIDTYP

                           Arbejdsulykkens art

                        ACCIDNUM = 1,2

                        212

                           Var den seneste arbejdsulykke et færdselsuheld?

                        1

                        Færdselsuheld

                        2

                        Ulykke, undtagen færdselsuheld

                        9

                        Ikke relevant (ikke omfattet af filtret)

                        Blank

                        Intet svar/ved ikke

                        ACCIDJOB

                           Beskæftigelse knyttet til ulykken

                        ACCIDNUM = 1,2

                        213

                           Beskæftigelse på det tidspunkt, hvor den seneste arbejdsulykke, der medførte skader, indtraf.

                        1

                        Nuværende hovedbeskæftigelse

                        2

                        Nuværende bibeskæftigelse

                        3

                        Seneste beskæftigelse (kun for personer, som ikke er i beskæftigelse)

                        4

                        Anden nuværende eller tidligere beskæftigelse

                        9

                        Ikke relevant (ikke omfattet af filtret)

                        Blank

                        Intet svar/ved ikke

                        ACCIDBRK

                           Varighed af fravær som følge af arbejdsulykken

                        ACCIDNUM = 1,2

                        214-215

                           Antal kalenderdage — ekskl. dagen, hvor ulykken indtraf — inden for 12 måneder før referenceugen, hvor personen ikke var i stand til at arbejde på grund af den seneste arbejdsulykke, der medførte skader

                        00

                        Arbejder stadig ikke, for er endnu ikke blevet rask efter ulykken, men forventer at genoptage arbejdet på et senere tidspunkt

                        01

                        Forventer ikke at genoptage arbejdet som følge af ulykken

                        02

                        Mindre end en dag eller intet fravær

                        03

                        Mindst en dag, men under fire dage

                        04

                        Mindst fire dage, men under to uger

                        05

                        Mindst to uger, men under en måned

                        06

                        Mindst en måned, men under tre måneder

                        07

                        Mindst tre måneder, men under seks måneder

                        08

                        Mindst seks måneder, men under ni måneder

                        09

                        Mellem ni og tolv måneder

                        99

                        Ikke relevant (ikke omfattet af filtret)

                        Blank

                        Intet svar/ved ikke

                  2)   Delmodulet: »Arbejdsrelaterede sundhedsproblemer«

            Filter: 15 ≤ AGE ≤ 74

                        Navn/kolonne

                        Kode

                        Beskrivelse

                        Filter

                        HPROBNUM

                           Antal arbejdsrelaterede sundhedsproblemer inden for de seneste 12 måneder

                        (WSTATOR = 1,2)
                        eller

                        216

                           Fysiske eller psykiske sundhedsproblemer, som personen led af inden for 12 måneder før referenceugen, og som var forårsaget eller blev forværret af arbejdet, og som ikke har relation til tidligere registret/registrerede arbejdsulykke(r)

                        (WSTATOR = 3-5 og
                        EXISTPR = 1)

                        0

                        Ingen

                        1

                        En

                        2

                        To eller derover

                        9

                        Ikke relevant (ikke omfattet af filtret)

                        Blank

                        Intet svar/ved ikke

                        HPROBTYP

                           Arten af de arbejdsrelaterede sundhedsproblemer

                        HPROBNUM = 1,2

                        217-218

                           Arten af de alvorligste sundhedsproblemer forårsaget eller forværret af arbejdet

                        00

                        Knogle-, led- eller muskellidelser, som hovedsagelig påvirker nakke, skuldre, arme eller hænder

                        01

                        Knogle-, led- eller muskellidelser, som hovedsagelig påvirker hofter, knæ, ben eller fødder

                        02

                        Knogle-, led- eller muskellidelser, som hovedsagelig påvirker ryggen

                        03

                        Åndedræts- eller lungelidelser

                        04

                        Hudlidelser

                        05

                        Hørelidelser

                        06

                        Stress, depression eller angst

                        07

                        Hovedpine og/eller overanstrengte øjne

                        08

                        Hjertelidelser eller -anfald eller andre kredsløbsforstyrrelser

                        09

                        Infektionssygdomme (virusbetingede, bakteriebetingede eller andre typer infektioner)

                        10

                        Problemer med mave, lever eller fordøjelse

                        11

                        Andre typer sundhedsproblemer

                        99

                        Ikke relevant (ikke omfattet af filtret)

                        Blank

                        Intet svar/ved ikke

                        HPROBLIM

                           Sundhedsproblemernes indskrænkning af de daglige aktiviteter

                        HPROBNUM = 1,2

                        219

                           Indskrænker det alvorligste sundhedsproblem, som er forårsaget eller forværret af arbejdet, evnen til at udføre de daglige aktiviteter i eller uden for arbejdet?

                        0

                        Nej

                        1

                        Ja, til en vis grad

                        2

                        Ja, i betydelig grad

                        9

                        Ikke relevant (ikke omfattet af filtret)

                        Blank

                        Intet svar/ved ikke

                        HPROBJOB

                           Beskæftigelse knyttet til sundhedsproblemet

                        HPROBNUM = 1,2

                        220

                           Beskæftigelse, som forårsagede eller forværrede det alvorligste sundhedsproblem.

                        1

                        Nuværende hovedbeskæftigelse

                        2

                        Nuværende bibeskæftigelse

                        3

                        Seneste beskæftigelse (kun for personer, som ikke er i beskæftigelse)

                        4

                        Anden nuværende eller tidligere beskæftigelse

                        9

                        Ikke relevant (ikke omfattet af filtret)

                        Blank

                        Intet svar/ved ikke

                        HPROBBRK

                           Varighed af fravær som følge af de arbejdsrelaterede sundhedsproblemer

                        HPROBNUM = 1,2

                        221-222

                           Antal kalenderdage inden for 12 måneder før referenceperioden, hvor personen ikke var i stand til at arbejde som følge af det alvorligste sundhedsproblem, som var forårsaget eller blev forværret af arbejdet

                        00

                        Arbejder stadig ikke, for er endnu ikke blevet rask, men forventer at genoptage arbejdet på et senere tidspunkt

                        01

                        Forventer ikke at genoptage arbejdet på grund af sundhedsproblemet

                        02

                        Mindre end en dag eller intet fravær

                        03

                        Mindst en dag, men under fire dage

                        04

                        Mindst fire dage, men under to uger

                        05

                        Mindst to uger, men under en måned

                        06

                        Mindst en måned, men under tre måneder

                        07

                        Mindst tre måneder, men under seks måneder

                        08

                        Mindst seks måneder, men under ni måneder

                        09

                        Mellem ni og tolv måneder

                        99

                        Ikke relevant (ikke omfattet af filtret)

                        Blank

                        Intet svar/ved ikke

                  3)   Delmodulet: »Risikofaktorer for fysisk sundhed og/eller psykisk velvære«

                        Navn/kolonne

                        Kode

                        Beskrivelse

                        Filter

                        PHYSRISK

                           Udsættelse for risikofaktorer for fysiske lidelser

                        WSTATOR = 1,2

                        223-224

                           Udsættelse på arbejdet for en af følgende risikofaktorer, som kan påvirke den fysiske sundhed. Angiv den faktor, som anses for at være den største risiko for den fysiske sundhed

                        01

                        Hovedsagelig trættende eller smertefulde stillinger

                        02

                        Hovedsagelig gentagne hånd- eller armbevægelser

                        03

                        Hovedsagelig håndtering af tunge genstande

                        04

                        Hovedsagelig støj

                        05

                        Hovedsagelig kraftige vibrationer

                        06

                        Hovedsagelig kemikalier, støv, dampe, røg eller gasser

                        07

                        Hovedsagelig aktiviteter, der kræver stærk visuel koncentration

                        08

                        Hovedsagelig snublen og fald

                        09

                        Hovedsagelig brug af maskiner eller håndværktøj (undtagen køretøjer)

                        10

                        Hovedsagelig brug af køretøjer (i løbet af arbejdet, undtagen til og fra arbejde)

                        11

                        Hovedsagelig anden væsentlig risikofaktor for fysisk sundhed

                        00

                        Ingen væsentlig risikofaktor for fysisk sundhed

                        99

                        Ikke relevant (ikke omfattet af filtret)

                        Blank

                        Intet svar/ved ikke

                        MENTRISK

                           Udsættelse for risikofaktorer for psykiske lidelser

                        WSTATOR = 1,2

                        225

                           Udsættelse på arbejdet for en af følgende risikofaktorer, som kan påvirke det psykiske velvære. Angiv den faktor, som anses for at være den største risiko for det psykiske velvære

                        1

                        Hovedsagelig voldsomt tidspres eller stor arbejdsbyrde

                        2

                        Hovedsagelig vold eller trusler om vold

                        3

                        Hovedsagelig chikane eller mobning

                        4

                        Hovedsagelig dårlig kommunikation eller dårligt samarbejde inden for organisationen

                        5

                        Hovedsagelig håndtering af vanskelige kunder, patienter, elever osv.

                        6

                        Hovedsagelig jobusikkerhed

                        7

                        Hovedsagelig manglende selvbestemmelse eller manglende indflydelse på arbejdstempo eller arbejdsprocesser

                        8

                        Hovedsagelig anden væsentlig risikofaktor for psykisk velvære

                        0

                        Ingen væsentlig risikofaktor for psykisk velvære

                        9

                        Ikke relevant (ikke omfattet af filtret)

                        Blank

                        Intet svar/ved ikke

               (1)  Kommissionens forordning (EF) nr. 377/2008 af 25. april 2008 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2009 skal anvendes ved indberetning af data, og anvendelsen af en delstikprøve til indsamling af data om strukturelle variabler og definitionen af referencekvartalerne (EUT L 114 af 26.4.2008, s. 57).


title: Kommissionens gennemførelsesforordning (EU) 2018/1710 af 13. november 2018 om tilpasning af tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 for kalenderåret 2018 og om ophævelse af Kommissionens gennemførelsesforordning (EU) 2018/866

text:
                  14.11.2018

                  DA

                  Den Europæiske Unions Tidende

                  L 286/10

         KOMMISSIONENS GENNEMFØRELSESFORORDNING (EU) 2018/1710
         af 13. november 2018
         om tilpasning af tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 for kalenderåret 2018 og om ophævelse af Kommissionens gennemførelsesforordning (EU) 2018/866
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 4,
         efter høring af Komitéen for Landbrugsfondene, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2018/866 (2) blev tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 fastsat for kalenderåret 2018. Denne tilpasningssats blev fastsat på grundlag af de oplysninger, der forelå i forbindelse med budgetforslaget for 2019, hvorved der navnlig blev taget hensyn til et beløb på 468,7 mio. EUR for finansiel disciplin til den reserve til kriser i landbrugssektoren, der er omhandlet i artikel 25 i forordning (EU) nr. 1306/2013.

                     (2)

                     Selv om behovet for finansiel disciplin fortsat er på 468,7 mio. EUR for reserven til kriser i landbrugssektoren, viser de oplysninger, der er tilgængelige i forbindelse med Kommissionens ændringsskrivelse nr. 1 til budgetforslaget for 2019, som omfatter prognoser for direkte betalinger og markedsrelaterede udgifter, at der er behov for en tilpasning af den sats for finansiel disciplin, der er fastsat i gennemførelsesforordning (EU) 2018/866.

                     (3)

                     På grundlag af de nye oplysninger, som Kommissionen er i besiddelse af, bør tilpasningssatsen i overensstemmelse med artikel 26, stk. 4, i forordning (EU) nr. 1306/2013 tilpasses inden den 1. december i det kalenderår, for hvilket tilpasningssatsen finder anvendelse.

                     (4)

                     Som hovedregel modtager de landbrugere, der indgiver en støtteansøgning om direkte betalinger for ét kalenderår (N), betaling inden for en fastsat betalingsperiode, som ligger i regnskabsåret (N + 1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre lige behandling af landbrugerne bør det derfor fastsættes, at tilpasningssatsen kun anvendes på betalinger, som der er indgivet ansøgninger om i det kalenderår, hvor den pågældende tilpasningssats finder anvendelse, uafhængigt af hvornår betalingen til landbrugerne finder sted.

                     (5)

                     I henhold til artikel 8, stk. 1, i Europa-Parlamentets og Rådets forordning (EU) nr. 1307/2013 (3) finder den tilpasningssats for direkte betalinger, der er fastsat i overensstemmelse med artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som bevilges til landbrugere i det pågældende kalenderår. I henhold til artikel 8, stk. 2, i forordning (EU) nr. 1307/2013 finder tilpasningssatsen som følge af den gradvise indførelse af direkte betalinger først anvendelse på Kroatien fra den 1. januar 2022. Derfor bør den tilpasningssats, der fastsættes ved nærværende forordning, ikke finde anvendelse på betalinger til landbrugere i denne medlemsstat.

                     (6)

                     Der bør tages hensyn til den ændrede tilpasningssats ved beregningen af alle betalinger, der tildeles en landbruger på grundlag af en ansøgning om støtte, der er indgivet for kalenderåret 2018. Af klarhedshensyn bør gennemførelsesforordning (EU) 2018/866 derfor ophæves.

                     (7)

                     For at sikre at den ændrede tilpasningssats finder anvendelse fra den dato, hvor betalingerne til landbrugerne i henhold til forordning (EU) nr. 1306/2013 skal påbegyndes, bør nærværende forordning anvendes fra den 1. december 2018 —

               VEDTAGET DENNE FORORDNING:

            Artikel 1

               1.   Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 anvendes der i overensstemmelse med artikel 8, stk. 1, i forordning (EU) nr. 1307/2013 en tilpasningssats på 1,411917 % på de direkte betalinger på over 2 000 EUR, der bevilges landbrugere på grundlag af en støtteansøgning for kalenderåret 2018, som de har indgivet i henhold til de støtteordninger, der er opført i bilag I til forordning (EU) nr. 1307/2013.

               2.   Tilpasningssatsen i stk. 1 finder ikke anvendelse på Kroatien.

            Artikel 2
            Gennemførelsesforordning (EU) 2018/866 ophæves.

            Artikel 3
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den anvendes fra den 1. december 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 549.

            (2)  Kommissionens gennemførelsesforordning (EU) 2018/866 af 13. juni 2018 om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2018 (EUT L 149 af 14.6.2018, s. 1).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).


title: Kommissionens gennemførelsesforordning (EU) 2018/1712 af 13. november 2018 om ændring af gennemførelsesforordning (EU) 2018/1013 om indførelse af midlertidige beskyttelsesforanstaltninger mod importen af visse stålprodukter

text:
                  14.11.2018

                  DA

                  Den Europæiske Unions Tidende

                  L 286/17

         KOMMISSIONENS GENNEMFØRELSESFORORDNING (EU) 2018/1712
         af 13. november 2018
         om ændring af gennemførelsesforordning (EU) 2018/1013 om indførelse af midlertidige beskyttelsesforanstaltninger mod importen af visse stålprodukter
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/478 af 11. marts 2015 (1), særlig artikel 5 og 7,
         under henvisning til Europa-Parlamentets og Rådets forordning (EU) 2015/755 af 29. april 2015 (2), særlig artikel 3 og 4, og
         ud fra følgende betragtninger:
         I.   SAGSFORLØB

                     (1)

                     Den 18. juli 2018 indførte Kommissionen ved gennemførelsesforordning (EU) 2018/1013 (3) midlertidige beskyttelsesforanstaltninger mod importen af visse stålprodukter. Sydafrika var omfattet af anvendelsesområdet for de nævnte foranstaltninger.

                     (2)

                     I henhold til artikel 33 i den økonomiske partnerskabsaftale (ØPA) mellem Den Europæiske Union og dens medlemsstater på den ene side og SADC-landene (Southern African Development Community) på den anden side (4) bør SADC-ØPA-landene imidlertid ikke være omfattet af anvendelsesområdet for beskyttelsesforanstaltninger, som EU træffer i henhold til WTO-aftalen om beskyttelsesforanstaltninger.

                     (3)

                     Sydafrika er i øjeblikket det eneste SADC-ØPA-land, som er omfattet af de midlertidige stålbeskyttelsesforanstaltninger for 2 varekategorier, nemlig varmvalsede plader og smalle bånd af rustfrit stål (varekategori 8) og koldvalsede plader og smalle bånd af rustfrit stål (varekategori 9).

                     (4)

                     Gennemførelsesforordning (EU) 2018/1013 bør derfor ændres, således at Sydafrika ikke længere er omfattet af anvendelsesområdet for de midlertidige foranstaltninger for disse to varekategorier.

               II.   STIGNING I IMPORTEN

                     (5)

                     Som vist i tabellerne nedenfor ændrer udelukkelsen af Sydafrika fra anvendelsesområdet for de midlertidige foranstaltninger ikke den generelle udvikling i importen for de to pågældende varekategorier, som stadig viser en betydelig stigning i importen.

                                 Varekategori 8

                                 2013

                                 2014

                                 2015

                                 2016

                                 2017

                                 Samlet import (ton)

                                 175 816

                                 233 028

                                 269 697

                                 351 075

                                 436 173

                                    Indeks (2013 = 100)

                                    100

                                    133

                                    153

                                    200

                                    248

                                 Eksklusive Sydafrika

                                 157 289

                                 214 041

                                 246 965

                                 325 272

                                 407 050

                                    Indeks (2013 = 100)

                                    100

                                    136

                                    157

                                    207

                                    259

                                 Varekategori 9

                                 2013

                                 2014

                                 2015

                                 2016

                                 2017

                                 Samlet import (ton)

                                 697 457

                                 1 017 613

                                 787 521

                                 843 352

                                 976 108

                                    Indeks (2013 = 100)

                                    100

                                    146

                                    113

                                    121

                                    140

                                 Eksklusive Sydafrika

                                 645 259

                                 954 614

                                 697 537

                                 751 259

                                 869 549

                                    Indeks (2013 = 100)

                                    100

                                    148

                                    108

                                    116

                                    135

                     (6)

                     Ud fra et generelt synspunkt ændrer udelukkelsen af Sydafrika ikke den generelle udvikling i importen i betragtning af landets lille andel på under 0,5 % af den samlede import i perioden 2013-2017. Af samme grund ændrer importen fra Sydafrika ikke konklusionerne i betragtning 81 i gennemførelsesforordning (EU) 2018/1013 vedrørende virkningen af andre faktorer på EU-erhvervsgrenens situation.

               III.   DE MIDLERTIDIGE FORANSTALTNINGERS OMFANG

                     (7)

                     Sydafrika bør udelukkes fra anvendelsesområdet for de midlertidige beskyttelsesforanstaltninger for varekategori 8 og 9, og niveauet for kontingentet bør justeres for varekategori 8 og 9 i overensstemmelse hermed. Import fra Sydafrika, der har fundet sted, siden de midlertidige beskyttelsesforanstaltninger trådte i kraft, bør udelukkes med tilbagevirkende kraft fra beregningen af det toldfrie kontingent i resten af de midlertidige foranstaltningers gyldighedsperiode.

                     (8)

                     Foranstaltningerne i denne forordning er i overensstemmelse med udtalelse fra udvalget for beskyttelsesforanstaltninger, der er nedsat i henhold til artikel 3, stk. 3, i forordning (EU) 2015/478 og artikel 22, stk. 3, i forordning (EU) 2015/755 —

               VEDTAGET DENNE FORORDNING:

            Artikel 1
            Import af varekategori 8 og 9, der er opført i bilag V til gennemførelsesforordning (EU) 2018/1013, og som har oprindelse i Sydafrika, er ikke omfattet af de midlertidige beskyttelsesforanstaltninger, der er indført ved gennemførelsesforordning (EU) 2018/1013. Bilag V til gennemførelsesforordning (EU) 2018/1013 vedrørende varekategori 8 og 9 affattes således:
            »

                     BILAG V

                        Toldkontingenter

                                 Varenummer

                                 Løbenummer

                                 Varekategori

                                 KN-koder

                                 Mængde pr. toldkontingent (ton netto)

                                 Tillægstoldsats

                                 8

                                 09.8508

                                 Varmvalsede plader og smalle bånd af rustfrit stål

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Koldvalsede plader og smalle bånd af rustfrit stål

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               «

            Artikel 2

               1.   Bilag IV til gennemførelsesforordning (EU) 2018/1013 ændres, for så vidt angår varekategori 8 og 9 med oprindelse i Sydafrika, for at afspejle bestemmelserne i artikel 1. Bilag IV til gennemførelsesforordning (EU) 2018/1013 vedrørende Sydafrika affattes således:
               »

                        BILAG IV

                           Liste over varer med oprindelse i udviklingslande, for hvilke de midlertidige foranstaltninger gælder (markeret med »x«)

                                    Land/Varegruppe

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Sydafrika

                  «

               2.   Varer med oprindelse i Sydafrika henhørende under varekategori 8 og 9, som blev importeret til EU efter ikrafttrædelsen af gennemførelsesforordning (EU) 2018/1013, udelukkes fra beregningen af det toldfrie kontingent.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 83 af 27.3.2015, s. 16.

            (2)  EUT L 123 af 19.5.2015, s. 33.

            (3)  Kommissionens gennemførelsesforordning (EU) 2018/1013 af 17. juli 2018 om indførelse af midlertidige beskyttelsesforanstaltninger mod importen af visse stålprodukter (EUT L 181 af 18.7.2018, s. 39).

            (4)  EUT L 250 af 16.9.2016, s. 3.